Alle reëls geld by alle skoolfunksies asook ná skool waar die leerders nog in hul skooldrag geklee is
Verlengstukke, met dieselfde kleur as die hare, is toelaatbaar. Dieselfde reëls geld egter soos vir lang hare.
Slegs “studs” sonder steentjies mag gedra word. Slegs die “studs” wat gebruik word om gaatjies in te skiet mag gedra word. Geen ronde balletjies nie.
Indien ‘n leerder iets by die huis vergeet het, kan ouers dit by die Algemene Kantoor ingee, waar die leerder dit tydens pouse mag afhaal.
In buitengewone omstandighede kan dit gebeur dat ‘n onderwyser vir ‘n rukkie die klas moet verlaat. Die VLR-lid, wat dan vir dissipline verantwoordelik is, moet toesien dat die klas voortgaan asof die onderwyser daar is.
Elke leerder is verantwoordelik vir die bank waarby hy/sy sit en moet sorg dat die bank te alle tye netjies en skoon is.
Wanneer die klok vir die einde van ‘n periode lui, sal die onderwyser die leerders beveel om te staan, hulle vra om seker te maak dat hulle stoele, tafels en die vloer skoon is, die stoele en tafels in posisie skuif en hulle groet. Dan moet die leerders netjies en ordelik die klas verlaat.
Indien die onderwyser nie binne 5 minute by die klas opdaag nie, moet die VLR-lid die onderwyser gaan soek, en as die onderwyser nie gekry word nie, dadelik by die adjunkhoof aanmeld.